EPIGRAMMI Il-Banda tat-tieġ tar-raħal, Iżfnu għarajjes, agħmlu ta' bir-ruħkom li d-daqq sabiħ u mhux qisu tal-landa, u jalla l-armonija ta' bejnietkom tkun ftit aħjar minn dik ta' bejn il-banda. IL-ĦAMIEM Dejjem bajda w beċċun, jisraq mart sieħbu, ibarqam u jiġġieled mingħajr tmiem; u ntant arah b'fergħa żebbuġa f'ħalqu għaddej itir habbar ta' safa w sliem. DUN SPIR Bir-riga tal-kuxjenza Dun Spir sewwa mar kejjel lil kull min talbu jkejjillu; 'mma meta kien ikejjel lilu nnifsu kien iġebbidha ftit sa fejn jaqbillu. IL-VAPUR Għadda l-vapur u qanqal tranja kbira, li bandiet il-qxur kollha kull fejn tmur; 'mma meta jgħib fil-bogħod u tmut it-tranja, min ser jiftakar iżjed fil-vapurż ANTON BUTTIGIEG. LILL-MUŻA Tini mill-ilma li mill-blat jissaffa; Id-diwi, imewweġ ħelu, tat-tqattir fl-għadajjar; Is-sema roża fin, taħt bews ix-xemx, mistħija; U l-ħaija tal-widien tal-iġbla ħielsa u x-xmajjar. Nisker irrid fil-għana li minn sidrek Firex fuq ħsiebi star ta' ħolma bnina; Bħal meta Iben Vienna mill-ħlewwa tad-Danubju Xorob, siker hu u ried 'ilkoll jisqina. Nixrennaq ta' sikwit għal leħnek bla ma nista' Darba biss narak jew inħaddnek ġo dirgħajja; Darba biss mill-għasel ta' xofftejk nitrejjaq, Jew noħlom miegħek tul iż-żmien qasir tal-ħajja. Imma ta' sikwit inħossok tersaq ħdejja, U nħossni bħal nixxaħxah f'ħolma ta' tgawdija; Bewstek taħraq taħraq tnissilli ġewwa qalbi Holqa ġdida ta' mħabbitna, iċ-ċkejkna Poeżija,